יפעת קריב

יפעת קריב (נולדה ב-23 בנובמבר 1973) עובדת סוציאלית קלינית ישראליתברוריה אבידן-דביר. מדאון להיי. מגזינה. , מטפלת בטראומה, מרצה ומומחית לרפואת הנפש היהודית ולפיתוח תהליכי ריפוי אישיים וקהילתיים. מייסדת "העבודה שבלב", קהילת ריפוי לנשים המבוססת על תורת המראות, חסידות ופנימיות התורה. כיהנה כחברת כנסת מטעם "יש עתיד" בכנסת ה-19, כמנכ"לית חברת הקנאביס הרפואי "תיקון עולם וכחברת מועצת העיר הוד השרון.

 ביוגרפיה 
קריב נולדה בבאר שבע. היא בעלת תואר ראשון ותואר שני בעבודה סוציאלית מאוניברסיטת בר-אילן. את התואר השני סיימה בהצטיינות במסלול הקליני, ונושא התזה שלה היה "בני נוער במצבי ניידות החיים ברחוב ומהרחוב" והיא הוקדשה לעבודת הרחוב וטיפול בבני נוער במצבי סיכון על מיזם ניידות "ילדי הלילה" של עמותת עלם. בנוסף, קריב היא בוגרת קורס דירקטורים (2009) מטעם מרכז השלטון המקומי. בעבר הייתה מרצה בתחום של מדיניות ציבורית בבית ספר לעבודה סוציאלית באוניברסיטת בר-אילן.

קריב לומדת קבלה, "תורת הנפש" היהודית בחסידות ופנימיות.היא תלמידה של הרב יובל הכהן אשרוב. בנוסף, היא בוגרת מכון אבולעפיה לפסיכותרפיה יהודית ומכללת אילמה.

בשנים 1996–2001 עבדה בעמותת עלם - בפיתוח מיזם "ניידות ילדי הלילה" בירושלים וברחבי ישראל ובפיתוח תוכנית "ערים בלילה" לטיפול בקטינים במצבי סיכון מנוצלים מינית.

בשנים 2002–2008 עבדה בג'וינט ישראל בו ניהלה ופיתחה את מיזם "מרכזי הצעירים" - תוכנית אסטרטגית לאומית לשינוי חברתי בישראל בתחום הצעירים (גילאי 18–35). קריב הובילה את פיתוח המודל כפלטפורמה לצעירים ברשויות המקומית.

בנוסף, ניהלה ופיתחה את תוכנית "זינוק בעלייה" שמטרתה לקדם עולים יוצאי אתיופיה וקווקז לקראת השירות הצבאי, במהלכו ולאחר השירות. התוכנית היא שותפות של צה"ל והקהילה.

משנת 2004 קריב מתנדבת ופעילה בארגון "מעגל נשים ישראל" ובשנים 2007–2008 עמדה בראשו. קריב פעלה להקמת המרכז לנפגעות תקיפה מינית בבית החולים ע"ש ברוך פדה, פוריה. כמו כן היא פעילה וחברה בצוות המוניציפלי של עמותת "כן".

בשנים 2008–2010 הייתה חברה ב"פורום הצעירים" של נשיא המדינה, שמעון פרס.

בנובמבר 2008 נבחרה לחברת מועצת עיריית הוד השרון, בראש רשימת תושבים עצמאית בשם "לא לבד בעיר". ב-2009 מונתה לראש מינהל חינוך ורווחה במרכז השלטון המקומי. קריב הקימה את מינהל החינוך הרווחה והקהילה הכולל את תחומי: החינוך, רווחה, נוער, צעירים תרבות וספורט, קליטה והחזיקה את תיק מעמד האישה בשלטון המקומי.

בשנת 2009 הקימה את מועצת הנשים בהוד השרון ועמדה בראשה. בנוסף, הקימה את קרן קהילתית הפועלת ברמה המוניציפלית לקידום חברה אזרחית.

בשנים 2009–2010 כיהנה כדירקטורית ב"ועד החינוך" – הגוף שייעץ לשר החינוך גדעון סער לפי חוק חינוך ממלכתי. בשנת 2010 מונתה לראש אגף צעירים במשרד לפיתוח הנגב והגליל. קריב הקימה את האגף, שהוא אגף הצעירים הראשון והיחיד במשרדי הממשלה. האגף עוסק בניהול, פיתוח וקידום מרכזי צעירים בתחום גילאי 18–35 ברשויות המקומיות. קריב פיתחה תוכניות, יוזמות חברתיות ופעילות ייחודיות לצעירים ולסטודנטים, לקהילות וגרעינים ולצעירים בסיכון.

באוקטובר 2012 הודיעה על סיום תפקידה במשרד לפיתוח הנגב והגליל, והצטרפה למפלגת "יש עתיד" בראשות יאיר לפיד, בה הוצבה במקום ה-16 ברשימה לכנסת. בפברואר 2013 נבחרה לכנסת ה-19.

בכנסת כיהנה כיו"ר השדולה למען ניצולי שואה, יו"ר השדולה למען הצעירים בישראל ויו"ר השדולה לקידום תחום הנוער בשלטון המקומי. הייתה חברה בוועדת חוץ וביטחון (מ"מ), ועדת החינוך, ועדת הכנסת, ועדת הפנים ובוועדה המשותפת לתקציב הכנסת.

כחברת הכנסת קריב יזמה את חקיקת "חוק הסרטונים", הקובע ש"פרסום תצלום, סרט או הקלטה של אדם המתמקד במיניותו, בנסיבות בהן הפרסום עלול להשפיל את האדם או לבזותו ולא ניתנה הסכמתו לפרסום מהווה הטרדה מינית שדינה בפועל עד 5 שנות מאסר". החוק מהווה תקדים עולמי תורגם לשפות נוספות וחוקק במדינות נוספות ברחבי העולם.Yifa Yaakov, Israeli law makes revenge porn a sex crime. Times of Israel, 6th of June 2014Cnn worls. Israel criminalizes revenge porn

בנוסף יזמה את חקיקת החוק לייצוג הולם לנשים בבחירות לרשויות המקומיות, ותיקון לחוק זכויות החולה המגן על קטינים מפני הורה פוגע, וחוק המאפשר לנפגעי אלימות מינית לבחור את מין החוקר במהלך החקירה המשטרההצעת חוק זכויות נפגעי עבירה (תיקון - זכותו של נפגע עבירת מין לבחירת מין החוקר), התשע"ד-2014 של חה"כ יפעת קריב ואחרים (פ/2402). אתר הכנסת. בעשור האחרון קריב פעילה חברתית וציבורית בקריאה לביטול חוק ההתיישנות בנפגעי עברות מין.

לקראת הבחירות לכנסת העשרים שובצה שוב במקום ה-16 ברשימת "יש עתיד" לכנסת. המפלגה קיבלה 11 מנדטים, והיא לא נכנסה לכנסת.

 לאחר הכהונה בכנסת 
בינואר 2016 מונתה קריב לחברת הנהלה וסמנכ"לית פיתוח עסקי בקבוצת דנאל ומונתה על פיתוח שירותים בתחום החינוך, הרווחה והבריאות.

במאי 2018 הכריזה כי תתמודד לראשות העיר הוד השרון.

בשנים 2019–2023 כיהנה קריב בתפקידי הנהלה בכירים בחברת הקנאביס הרפואי "קנביט" ולאחר מכן בחברה המאוחדת "תיקון עולם קנביט פארמסוטיקלס בע״מ". בתחילה שימשה כדירקטורית וכסמנכ"לית פיתוח עסקי, ובהמשך מונתה למנכ"לית החברה. בתקופתה הובילה מהלכי התרחבות, מיזוג אסטרטגי, פיתוח קווי מוצרים, יצירת שיתופי פעולה בינלאומיים וחיזוק מערך השירות לחולי קנאביס רפואי בישראל.קריב כיהנה כיו"ר פורום חברות הקנאביס בישראל מטעם התאחדות התעשיינים..

קריב מתמחה בטיפול בטראומה וטראומה מינית מורכבת, מאז 2023 מתמקדת קריב בתחום ריפוי הנפש דרך כלים מעולם העבודה הסוציאלית הקלינית, לצד תורת הנפש מפנימיות התורה והחסידות, קריב ייסדה את קהילת "העבודה שבלב", קהילה נשית הכוללת שיעורים שבועיים, קורסים, הרצאות, הפעילות משלבת כלים מקצועיים מעולם היהדות.הסוד העתיק שאסתר המלכה מגלה לנו לנשות הדור הזה. העולם הבוקר, ערוץ 13 היא מתגוררת בהוד השרון ונשואה לדביר קריב, איש שב"כ לשעבר ומחבר הספר "יצחק- רצח רבין: הסיפור שלא סופר".

 קישורים חיצוניים 

 יפעת קריב, אתר רשמי
 מזל מועלם, יפעת קריב: צריך יותר נשים בוועדת החוץ והביטחון, באתר אל-מוניטור, 4 ביוני 2014


 הערות שוליים 

קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:חברות הכנסת התשע עשרה
קטגוריה:חברי הכנסת התשע עשרה
קטגוריה:חברות הכנסת מטעם יש עתיד
קטגוריה:חברי הכנסת מטעם יש עתיד
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:חברי מועצת העיר הוד השרון
קטגוריה:הוד השרון: חברי הכנסת
קטגוריה:בוגרי בית החינוך ע"ש א"ד גורדון
קטגוריה:בוגרות בית החינוך ע"ש א"ד גורדון
קטגוריה:בוגרי תיכון עירוני ה' (תל אביב)
קטגוריה:בוגרות תיכון עירוני ה' (תל אביב)
קטגוריה:מנכ"ליות ישראליות
קטגוריה:מנכ"לים ישראלים
קטגוריה:ישראליות שנולדו ב-1973
קטגוריה:ישראלים שנולדו ב-1973